Na mnohich městnach su wčera wopory pogromoweje nocy 1938 wopominali. Kóždolětnje činja to tež w Budyskim klóštrje klarisow. Tam běchu tohorunja Serbja mjez wobdźělnikami.
Budyšin (CRM/SN). Menora, židowski sydomručny swěčnik, a k tomu někotre kamjenje jako znamjo spomnjeća na wot nacionalsocialistow přesćěhanych a zamordowanych židow pyšachu wčera wječor wołtar cyrkwje swj. Klary. Wospjet běše Židowski kruh Domu biskopa Bena w Smochćicach na wopominanje pogromoweje nocy přeprosył, kotraž sta so před 77 lětami ze signalom systematiskeho zaničowanja židowskeho ludu. Tež črjódka swěrnych Serbowkow a Serbow so stajnje na zarjadowanju wobdźěla, a Petra Kaulfürstowa je přihotuje.
szl_Latn szl_Latn